  Виталий Пронин Пичи Пурга ёросысь ветеранъёслэн кенешсылэн пленумез Куреггуртысь клубын ортчиз.Пургаослэн ужаменызы тодматскыны вуылӥзы элькунысь ветеранъёслэн огазеяськонзылэн президиумаз быръемъёс. Элькунысь ветеран огазеяськонлэн кивалтӥсезлэн воштӥсез Валентина Злобина пусйиз, Пурга ёрос шаерамы трос аръёс ӵоже ини азьветлӥсь радын ветлэ, пӧртэм конкурсъёсын нырысетӥ интыосты басьтэ.Ветеранъёс Вормонлы 70 ар тырмонэн валче радъям смотр-конкурсын вормисьёсты пусйизы. Тужгес устоен лыдъямын Норья черкогуртысь огазеяськон. Кыкетӥ интыын - яган-докьяос. Куинетӥ интыын - Бобья-Учаысь ветеранъёс. Кузьымъёсын но дипломъёсын озьы ик пусъемын эшшо ог дасо азьмынӥсь огазеяськонъёс, азьветлӥсь ветеранъёс.Берло 5 арзэ ёросысь ветеран огазеяськонэн кивалтӥз К. Порцева. Клара Степановна ӟеч тыршиз, но азьланяз кивалтон ужлэсь мозмытыны куриз. Арлыдоосын ужанэз пленум оскиз Л. Марковалы. Людмила Михайловна кема аръёс ӵоже кивалтӥз ёросысь Нылпи творчествоя юртэн, «Удмурт нылкышно кенешлэн» ёзэныз.Лия Малых Теги: ПичиПургаёрос  